Norges Svømmeforbund ble stiftet i 1910. Det første norgesmesterskapet ble avholdt i Stavanger i 1911 med følgende øvelser: 100 meter, 400 meter og 1000 meter frisvømming, 200 meter brystsvømming, 100 meter ryggsvømming, 30 meter undervannssvømming, dykking, rette stup, varierende stup, kunstsvømming og vannpolo. Dessuten følgende øvelser for kvinner: 100 meter frisvømming, 50 meter ryggsvømming, kunstsvømming og rette stup.